'ମଦ ପିଅ ଆଉ ଶାରୀରିକ ସଂପର୍କ ରଖ, ନଚେତ୍ ଚାକିରୀରୁ ଛଟେଇ', ମହିଳା କର୍ମଚାରୀଙ୍କୁ ଏଭଳି କହୁଛନ୍ତି ହୋଟେଲ ମାଲିକ ! - Prameya News7\n'ମଦ ପିଅ ଆଉ ଶାରୀରିକ ସଂପର୍କ ରଖ, ନଚେତ୍ ଚାକିରୀରୁ ଛଟେଇ', ମହିଳା କର୍ମଚାରୀଙ୍କୁ ଏଭଳି କହୁଛନ୍ତି ହୋଟେଲ ମାଲିକ !\n24/04/2021 at 5:25 PM\nଜୟପୁର ୨୪।୪ଃ ମଦ ପିଅ ଆଉ ଶାରୀରିକ ସଂପର୍କ ରଖ, ନଚେତ ଚାକିରୀରୁ ଛଟେଇ ହେବ... ଜଣେ ମହିଳା କର୍ମଚାରୀଙ୍କୁ ଜୟପୁରର ଏକ ପ୍ରତିଷ୍ଠିତ ହୋଟେଲ ମାଲିକ ଏପରି ପ୍ରସ୍ତାବ ଦେଇ ମାନସିକ ନିର୍ଯାତନା ଦେଇ ଆସୁଥିଲେ । ଏପରିକି ଜୋର ଜବରଦସ୍ତ ମଦ ପିଆଇବା ସହ ଦୁଷ୍କର୍ମ ଉଦ୍ୟମ କରିଥିବା କରିଥିଲେ ।\nମହିଳା କର୍ମଚାରୀ ଜଣଙ୍କ ଶାରୀରିକ ସଂପର୍କ ରଖିବାକୁ ମନା କରିବା ସହ ଏହାର ପ୍ରତିବାଦ କରିବାରୁ ଶେଷରେ ହୋଟେଲ ମାଲିକ ମହିଳା କର୍ମଚାରୀ ଜଣଙ୍କୁ ଚାକିରୀରୁ ବାହାର କରିବା ସହ ବକେୟା ଟଙ୍କା ବି ଦେଲେ ନାହିଁ । ଆଉ ଏହାର ପ୍ରତିବାଦ କରି ମହିଳା ଜଣଙ୍କ ହୋଟେଲ ଭିତରେ ପସି ହଙ୍ଗାମା କରିଥିଲେ। ଆଉ ମହିଳାଙ୍କ ଏପରି ହଙ୍ଗାମା ଦେଖିବାକୁ ଲୋକେ ରୁଣ୍ଡ ହୋଇ ଯାଇଥିଲେ ।\nସେପଟେ ଏ ନେଇ ମହିଳା ଜଣଙ୍କ ପୋଲିସର ଦ୍ବାରସ୍ଥ ହୋଇନଥିଲେ ବି ହୋଟେଲ ମାଲିକ କିନ୍ତୁ ସଂପୃକ୍ତ ମହିଳାଙ୍କ ବିରୋଧରେ ପୋଲିସ ନିକଟରେ ଅଭିଯୋଗ କରିଛନ୍ତି । ପୁରା ଘଟଣାକୁ ଅସ୍ବୀକାର କରିବା ସହ ଏହା ମହିଳା କର୍ମଚାରୀଙ୍କ ଷଡଯନ୍ତ୍ର ବୋଲି କହିଛନ୍ତି ହୋଟେଲ ମାଲିକ ।
